Kós Károly (építész)

Kós Károly, eredeti nevén Kosch Károly (Temesvár, 1883. december 16. – Kolozsvár, 1977. augusztus 24.) magyar népies stílusú építész, író, grafikus, könyvtervező, szerkesztő, könyvkiadó, tanár, politikus.
Tiszteletére „a magyar építészet napja” december 16-a.

Életútja 

Karl Kosch szász származású négygyermekes postatisztviselő egyetlen fiaként született. Édesanyja Sidonia Sivet francia-osztrák származású volt. Középiskolai tanulmányait a kolozsvári református kollégiumban végezte, ezután a budapesti József Nádor Műegyetem mérnöki szakára jelentkezett. Két év múlva átiratkozott az építész szakra, ahol 1907-ben szerzett diplomát.

Kezdő építészként különböző építészeti irodákban dolgozott (Pogány Móric, Maróti Géza, Györgyi Dénes), majd a Székelyföld építészetét tanulmányozta. Tervezői munkájában elsősorban a kalotaszegi népi architektúra, az erdélyi népművészet és történelmi építészeti emlékek motívumait igyekezett felhasználni. 1912-ben Régi Kalotaszeg c. illusztrált építészeti tanulmányát a Magyar Mérnök- és Építész-Egylet Czigler-érmével tüntették ki. 1916-ban őt bízták meg IV. Károly király koronázási ünnepsége díszleteinek tervezésével.

1910-ben földet vásárolt a kalotaszegi (Alszeg) Sztánán, felépítette nyaralóját (későbbi lakóházát) és feleségül vette a türei református lelkész leányát, Balázs Idát. Gyermekeik közül Kós Balázs (1912–1967) mezőgazdasági szakíró, szerkesztő, Kós András (1914–2010) szobrászművész, Koós Zsófia (1916–1990) színésznő, ifj. Kós Károly (1919–1996) néprajzkutató, író lett. 1917–1918 során állami ösztöndíjjal Isztambulba ment tanulmányútra. 1944 őszén sztánai otthonának – románok általi – kifosztása után Kolozsvárra menekült.

1919-ben megalakította a Kalotaszegi Köztársaságot.

1924-ben írótársaival megalapította az erdélyi írók önálló könyvkiadó vállalatát, az Erdélyi Szépmíves Céhet, amelynek megszűnéséig, 1944-ig tagja volt. Egyik alapító tagja volt az 1926-ban alakult helikoni közösségnek, amelynek folyóiratát, az Erdélyi Helikont 1931-től ő szerkesztette. 1948–49-ben a Világosság c. kolozsvári lap belső munkatársa volt.

Élete során több közéleti szerepet vállalt: 1912 telén Sztánán Kalotaszeg címmel lapot indított, 1921-ben (Paál Árpáddal és Zágoni Istvánnal közösen) megjelentette a Kiáltó szó című röpiratát. Alapító tagja volt az Erdélyi Néppártnak (1921) és 1922-ben Vasárnap címmel képes politikai újságot indított és szerkesztett. A második világháború után, a demokratikus átalakulásban reménykedve, újra politikai szerepet vállalt és a Magyar Népi Szövetség Kolozs megyei elnöki tisztségét töltötte be, majd 1946–1948 között nemzetgyűlési képviselő volt.

1940-től a kolozsvári Mezőgazdasági Főiskolán mezőgazdasági építészetet tanított. 1945-től a Főiskola dékánja, majd 1953-ig tanára volt.

Munkássága

Építészként 
 1908: Lakóház szülei számára, Kolozsvár
 1908–1909: Óbudai református templom parókiája, 1033 Budapest, Kálvin köz 4.
 1908–1910: Zebegényi Havas Boldogasszony-templom, 2627 Zebegény, Petőfi tér 440. – (Jánszky Bélával)
 1909–1913: Gázgyár, központi épület és munkáslakóházak, Marosvásárhely 
 1909–1912: A Fővárosi Állat- és Növénykert több pavilonja, 1146 Budapest, Állatkerti körút 6-12. (Zrumeczky Dezsővel):
 Tigrisház (ma India-ház)
 Madárház (ma Ausztrál-ház)
 Bivalyház (1945-ben elpusztult) – 2010-ben újjáépítették
 Zsiráfház (1945-ben elpusztult) – 2010-ben újjáépítették
 Krokodilház (1934-ben elbontották) – 2006-ban újjáépítették
 Tejcsarnok (1970-ben elbontották) – 2008-ban újjáépítették
 Parasztudvar
 Majomház (ma: Madagaszkár-ház)
 Rágcsálóház
 Norvég-ház (1998-ban átépítették)
 Kenguruház (ma: Makiház)
 Fácános
 Zebraistáló (ma: Mérgesház)
 Szarvasház (1984-ben átköltöztették az Állatkert egy másik helyére)
 Strucc-ház (1986-ban lebontották elpusztult)
 Kisebb épületek, szabadtéri terráriumok (pl. Mókusházikó, büfé-épületek stb.)

 1910: Sztánai lakóháza: a „Varjúvár”, 457018 Sztána, Vasútállomás 
 1910–1912: Városmajor utcai iskola, 1122 Budapest, Városmajor u. 59. (Györgyi Dénessel)
 1911: Vécsey-kúria, Szada
 1911–1912: Sepsiszentgyörgyi Székely Nemzeti Múzeum, Piața Libertății 7, Sfântu Gheorghe
 1912–1913: „Wekerle” Munkás és Tisztviselőtelep központja, Kós Károly tér 10. 
 1912–1913: Református templom („Kakasos templom”), Kolozsvár, Monostori út
 1913: Lakóépület, 1192 Budapest, Kós Károly tér 2. 
 1913: Lakóépület, 1192 Budapest, Kós Károly tér 3. 
 1913: Lakóépület, 1192 Budapest, Kós Károly tér 12. 
 1913?: Kapuépület, 1192 Budapest, Kós Károly tér
 1913: Bagolyvár étterem, 1146 Budapest, Gundel Károly út 4.
 1922: Lakóépület, 1192 Budapest, Kós Károly tér 11. 
 1922: Harangláb, Kolozsmonostor
 1923: Írisz Porcelángyár, Kolozsvár
 1925: Templom, Felek 
 1925: Templom, Bánffyhunyad
 1927: Templom, Kispetri 
 1927: Templom, Sztána 
 1928: Református népiskola, Marosvécs
 1928: Templom, Erdőfalva
 1928: Templom, Fejérd
 1929–1930: Református elemi iskola, Sepsiszentgyörgy
 1931: „Kós-ház”, Kós tervei alapján készült, eredetileg lakóház, 3529 Miskolc, Görgey u. 32.
 1935: Templom, Bábony
 1936: Kultúrház, Körösfő 
 1937: Templom, Ketesd
 1940?: Gyimesi határőrlaktanyák 
 1942: Mezőgazdasági Iskola, Marosvásárhely
 1943: Műcsarnok, Kolozsvár 
 1943: KALOT székely népfőiskola, Csíksomlyó
 1944: Mátyás király szülőházának részbeni restaurálása, Kolozsvár (Lux Gézával)
 1945: Kultúrház, Györgyfalva; 
 1947: Kultúrház, Kispetri; 
 1948: 1994-ben Siklód új temploma készült el Kós Károly 1948-as tervei alapján
 1948: Református templom, Kolozsvár-Írisztelep (Debreczeni Lászlóval) 
 1948: Ravatalozó, Szamosújvár 
 1953: Református parókia, Nagypetri 
 1956: Református templom és imaház, Egeres-Ferencbánya 
 1957: Kultúrház-terv, Köröstárkány. 
 1960: Református parókia terve, Magyardécse 
 1960: Református parókia, Farnas
 1960: Református parókia, Magyardécse
 1961: Református parókia, Misztótfalu
 1961: Református parókia, Kalotaszentkirály.
 ?: Tejcsarnok, Méra
 ?: Általános Iskola, Kolozs
 ?: Művelődési otthon, Mákófalva

Restaurált épületek 
 1936: Református templom, Bonchida 
 1936-1937: Bánffy-kastély, Bonchida 
 1947-1948: Református templom, restaurálás, bővítés, új torony építése, Körtvélyfája; 
 1946: Református templom, Szék (Entz Gézával, Sebestyén K. Józseffel)
 1957: Református templom – restaurálás és új torony építése, Magyarvista 
 1957: a magyarbikali református templom helyreállítása

Írói munkássága 
 Erdélyország népének építése (1908)
 Atila királról. Ének; Athenaeum Ny., Budapest, 1909 – ballada (1909, 1923) saját kézi szedés, nyomás, fűzés, kötés, linómetszetekkel
 Régi Kalotaszeg; Athenaeum Ny., Budapest, 1911
 Testamentum és agrikultura (1915) saját kézi szedés, nyomás, fűzés, kötés, linometszetekkel
 Sztambul. Várostörténet és architektura, Franklin Ny., Budapest–Konstantinápoly, 1918 (A Konstantinápolyi Magyar Tudományos Intézet közleményei)
 Gálok – kisregény (1919)
 Kiáltó szó – röpirat (1921)
 Erdély kövei (1922) – saját kézi szedés, nyomás, fűzés, kötés, linometszetek
 Varjú-nemzetség, ill. a szerző; Erdélyi Szépmíves Céh, Cluj-Kolozsvár, 1925 (Erdélyi Szépmíves Céh I.) 
A lakóház művészete; Minerva, Cluj-Kolozsvár, 1928
 Erdély. Kultúrtörténeti vázlat; ill. a szerző; Genius, Budapest, 1929
 A Gálok. Kis regény és elbeszélések; Minerva, Cluj-Kolozsvár, 1930 (Pásztortűz könyvtár)
Kalotaszeg; Erdélyi Szépmíves Céh, Kolozsvár, 1932 (Erdélyi Szépmíves Céh VI.)
 Az országépítő. Történeti regény; Révai, Budapest, 1934 (Erdélyi Szépmíves Céh kiadványa VII. sorozat)
 Budai Nagy Antal – színmű (1936)
 István király – színmű (1942)
 A székely népi építészet; Egyetemi Ny., Budapest, 1944 (A Mérnöki Továbbképző Intézet kiadványai)
 Erdély népi gazdasági építészete (1944)
 Erdély. Kultúrtörténeti vázlat; ill. a szerző; s.n., Kolozsvár, 1944 (Az Erdélyi Szépmíves Céh jubileumi díszkiadása)
 Budai Nagy Antal históriája; Méhkas Diákszövetkezet, Kolozsvár, 1945
 Falusi építészet; Józsa Béla Athenaeum, Kolozsvár, 1945 (Hasznos könyvtár)
 Budai Nagy Antal. Színjáték; Józsa, Kolozsvár, 1947 (Műkedvelők színpada)
 A kollektív gazdaság üzemi épületberendezése (1954)
 Mezőgazdasági építészet; Mezőgazdasági és Erdészeti, Bukarest, 1957
 Hármaskönyv. Szépírás, publicisztika, grafika; bev. Balogh Edgár; Irodalmi, Bukarest, 1969
 Kalotaszegi krónika. Hét írás; Kriterion, Bukarest, 1973 (Romániai magyar írók)
 A havas. Elbeszélések; Dacia, Kolozsvár-Napoca, 1983
 "Nem spekuláltam, éltem...". Válogatás Kós Károly születésének 100. évfordulójára, 1883–1983; Népművelési Intézet, Budapest, 1984
 Életrajz; szerk., utószó Benkő Samu; Kriterion, Bukarest, 1991
 Erdélyország népének építése; Balassi–Polis, Budapest–Kolozsvár, 1996
 Testamentum és agrikultúra. Válogatás a szerző életművéből; előszó Mészáros József; Gazda, Kolozsvár, 1997
 Kós Károly levelezése Czine Mihállyal; A Magyar Nyelv és Kultúra Nemzetközi Társasága–Anyanyelvi Konferencia, Budapest, 2000 (Nyelv és lélek könyvek)
 Kós Károly levelezése; összegyűjt., sajtó alá rend., szerk., tan., jegyz. Sas Péter; Mundus, Budapest, 2003 (Mundus – új irodalom)
 Könyv a lovakrul; kézirat hasonmás kiad.; Kós Károly Alapítvány, Budapest, 2008
 Kidőlt a kereszt; Lazi, Szeged, 2009
 Édes Idám! Kós Károly levelei feleségéhez. 1911–1918, 1946–1948; bev., jegyz. Benkő Samu; Polis, Kolozsvár, 2011
 Kós Károly publicisztikája; összegyűjt., sajtó alá rend., szerk., előszó Sas Péter; Pallas-Akadémia, Csíkszereda, 2014
 Népi földművelés Kalotaszegen. 1941–1944. évi helyszíni gyűjtés alapján; Művelődés Egyesület–Szentimrei Alapítvány, Kolozsvár–Sztána, 2016 (Sztánai füzetek)
  Évszámnovellák. 1919, 1940, 1944; szerk. Medvigy Endre; Időjel, Pilisvörösvár, 2019
Vallomások Erdélyről; szerk.: Sas Péter, Erdélyi Szalon Kiadó, 2022

Díjak, elismerések 

 1916-ban megkapta a Ferenc József-rend Lovagkeresztjét.
 1938-ban az Országépítő regényért Baumgarten-díjat kapott.
 1940-ben az erdélyi magyarságért végzett munkájáért Corvin-koszorúval tüntették ki.
 1944-ben a Magyar Mérnök és Építész Egyesület Czigler-éremmel tüntette ki.
 1958-ban irodalmi és közéleti tevékenységéért a Románia Nagy Nemzetgyűlésének Elnöksége a Munka Érdemrend I. fokozatával tüntette ki.
 1966-ban a Budapesti Műszaki Egyetem díszdoktorává avatta.
 1968-ban az Államtanács a Kulturális Érdemrend I. fokozatával tüntette ki.
 1973-ban a Román Szocialista Köztársaság Államtanácsa az „Augusztus 23” érdemrenddel, a Magyar Népköztársaság Elnöki Tanácsa a gyémántokkal ékesített Zászlórend I. fokozatával tüntette ki.
 2010-ben posztumusz Ybl Miklós-díjban részesült.

Emlékezete 
Emlékét őrzi Budapest XIV. kerületében a városligeti a Kós Károly sétány, Budapest XIX. kerületében a wekerletelepi Kós Károly tér, valamint a Kispesti Kós Károly Általános Iskola, temesvári szülőházának oldalfalán pedig egy emléktábla és még számos emléktábla a Kárpát-medencében.

Nevét országszerte több iskola viseli. A Városmajori Kós Károly Általános Iskola melletti lépcsőn 2013. december 13-án adták át emlékművét.

Emlékezetét ápolja a Kós Károly Egyesülés, illetve a Kós Károly Alapítvány. Lásd: Tíz éves a Kós Károly Egyesülés; szerk. Gerle János; Kós Károly Alapítvány, Budapest, 1999.

1999 óta minden év december 16-án, Kós Károly születése évfordulóján a földművelésügyi és vidékfejlesztési miniszter, a Kós Károly-díj bizottság előterjesztése alapján Kós Károly-díjat adományoz a településvédelem és településszépítés területén végzett kimagasló, eredményes egyéni és csoportos munkáért.

Jegyzetek

Források 
 
 
 Hanga Zoltán: Állatkerti műemlékek, Fővárosi Állat- és Növénykert, Budapest, 2012, 
 Artportál

További információk 
 Pál Balázs: Kós Károly; Akadémiai, Budapest, 1971 (Architektúra)
 Varró János: Kós Károly, a szépíró. Kismonográfia; Dacia, Kolozsvár, 1973 (Kismonográfiák)
 „A legszebb élet amit magamnak el tudtam képzelni”. Benkő Samu beszélgetései Kós Károllyal (Kriterion Könyvkiadó, 1978)
 Kós Károly 1883–1977; BME Építészmérnöki Kar, Budapest, 1983
 Kós Károly. Kiállítás a művész születésének 100. évfordulójára; szerk. Hadik András; OMF, Budapest, 1983 
 Kós Károly kalendárium az 1983. évre; szerk. Gyöngy Katalin, Deák Zoltán, utószó Nagy Elemér; Magyar Építőművészek Szövetsége Kós Károly Kör, Budapest, 1983
 Kós Károly és köre. Kiállítás. Kecskeméti Galéria, 1983. nov. 26–1984. febr. 15-ig; szerk. Simon Magdolna; Kecskeméti Galéria, Kecskemét, 1983
 Kós Károly „Kőből, fából házat... igékből várat” (In memoriam Kós Károly 1883–1983) Válogatta, szerkesztette, utószó Sas Péter 1983.- K.K. örököse  Kner Ny.
 Kós Károly 1883–1977; MKKE Rajk László Szakkollégium, Budapest, 1984 (Szakkollégiumi füzetek)
 Kós Károly emlékezete. Születésének 100. évfordulójára; szerk., utószó Sas Péter, előszó Bihari József; Pest megyei Múzeumok Igazgatósága–Pest megyei Művelődési Központ és Könyvtár, Szentendre, 1984
 Kós Károly képeskönyv; gyűjt., vál., szerk., Sas Péter, szöv. Tordai Zádor írásaiból; Múzsák, Budapest, 1986
 Kós Károly. Válogatott bibliográfia; összeáll., bev. Vajk Ilona; Országos Idegennyelvű Könyvtár, Budapest, 1994
 Nagy Elemér: Az építő Kós Károly; Balassi–Kós Károly Alapítvány–Polis, Budapest–Kolozsvár, 1995
 Kós Károly építészeti munkássága 1919 után. Gödöllői Agrártudományi Egyetem, 1994. április 20-tól–1994. május 4-ig; Pro Agricultura Hungariae, Gödöllő, 1995 
 Kós Károly egyetemessége. Tanulmányok, emlékezések, levelek és dokumentumok; szerk., előszó Mészáros József; 2. jav., bőv. kiad.; Tinivár, Kolozsvár, 1996
 Sas Péter: A politikus Kós Károly; Pro Kalotaszeg, Huedin, 2002
 Kós Károly műhelye. Tanulmány és adattár; összeáll. Anthony Gall, szerk., bibliográfia, mutatók Biernaczky Szilárd; Mundus, Budapest, 2002 (Magyar építőművészet)
 Anthony Gall: Kós Károly emlékezete (Mundus Magyar Egyetemi Kiadó, 2002)
 Kós Károly emlékkönyv; összeáll. Kuszálik Péter; Mentor, Marosvásárhely, 2003
 Sas Péter: Kós Károly művészete (Noran Könyvkiadó, 2004)
 Sztánai Napok 2004; szerk. Szabó Zsolt; Művelődés–Szentimre Alapítvány, Kolozsvár–Sztána, 2004 (Sztánai füzetek)
 Kiáltó szó. Kós Károly emlékezete; vál., szerk. Dávid Gyula; Nap, Budapest, 2005 (Emlékezet)
 Krisztye István: Kós Károly koszorúi; Erdélyi Református Egyházkerület, Kolozsvár, 2006
 Kós Károly nyomában (Csontos János filmje, 2006)
 Péterffy Miklós: Kolozsvár. Kós Károly brétfűi háza; Kriterion, Kolozsvár, 2007 (Erdélyi műemlékek)
 Kós Károly 125. Emlékkönyv; szerk. Somogyváriné Márovics Erika, Zuborné Sallai Márta; Kós Károly Általános Iskola, Budapest, 2008
 Sas Péter: Kós Károly, a hűség embere. Életművázlat; Lucidus, Budapest, 2008 (Kisebbségkutatás könyvek)
 Sas Péter: Kós Károly Képeskönyv (Pallas-Akadémia Könyvkiadó, Csíkszereda, 2009)
 Sas Péter: Kós Károly, a könyvművész, 2009. Holnap 
 Sas Péter: Kós Károly képeskönyv; 2. bőv. kiad.; Pallas-Akadémia, Csíkszereda, 2010
 Márton László: Kós Károly. A művészi kovácsoltvas formatervezője; Erdélyi Múzeum-Egyesület, Kolozsvár, 2012 (Tudomány- és technikatörténeti füzetek)
 Kós Károly Székely Nemzeti Múzeuma; szöveg Boér Hunor, Várallyay Réka; Székely Nemzeti Múzeum, Sepsiszentgyörgy, 2012
 Fabó Beáta–Anthony Gall: Napkeletről jöttem nagy palotás rakott városba kerültem. Kós Károly világa, 1907–1914; Budapest Főváros Levéltára, Budapest, 2013
 Kós Károly-emlékkonferencia. 2013. december 13.; szerk. Dévényi Sándor; MMA, Budapest, 2014 (A Magyar Művészeti Akadémia konferenciafüzetei)
 Anthony Gall: Kós Károly és Sepsiszentgyörgy. A székely nemzetnek székely kultúrházat akartam; tan. Benczédi Sándor et al.; Székely Nemzeti Múzeum–Alapfy Stúdió, cop. Sepsiszentgyörgy–Budapest, 2015
 Sas Péter: Kós Károly; Magyar Művészeti Akadémia, Budapest, 2017
 "Mi, a babiloni torony építését akarók". Kós Károly az erdélyi képzőművészet szolgálatában; szerk. Murádin Jenő; ARTprinter, Sepsiszentgyörgy, 2017
 Kalotaszeg. Kós Károly sztánai hetilapja, 1912; Művelődés Egyesület–Szentimrei Alapítvány, Kolozsvár–Sztána, 2018 (Sztánai füzetek)
 Anthony Gall: Kós Károly; Holnap, Budapest, 2019 (Az építészet mesterei)
 Antos Árpád: Kós Károly – Hetedhéthatár, 2004. július 9.
 Kós Károly – Magyar Elektronikus Könyvtár
 
 Idézet Előadó: Oberfrank Pál
 Kós Károly temetése

Kapcsolódó szócikkek 
 Károli Gáspár Irodalmi Társaság
 Kós Károly Műszaki-művelődési Kör
 Kós Károly Művelődési Kör
 Kós Károly Egyesülés
 Kalotaszeg magyar irodalma
 Erdély iparművészeti irodalma
 Irodalmi vita Erdélyben
 Segesvár magyar művelődési élete
 Népi irodalom Erdélyben
 Méhkas Diákszövetkezet
 Romániai magyar műemlékvédő irodalom
 Műfordítás Erdélyben

Magyar építészek
Magyar építészeti szakírók
Szecessziós építészek
Romániai magyar költők, írók
Az Országos Magyar Párt korábbi tagjai
Corvin-koszorúsok
Temesváriak
Kolozsváriak
Ybl Miklós-díjasok
1883-ban született személyek
1977-ben elhunyt személyek
Baumgarten-díjasok
Családi nevüket magyarosított személyek
Magyar Örökség díjasok
A Barabás Miklós Céh tagjai